**PANEVĖŽIO LOPŠELIO-DARŽELIO ,,DIEMEDIS“**

**2022 M. VEIKLOS PLANO VYKDYMO ATASKAITA**

Nuo 2022 sausio 1 dienos įstaigą lankė 150 ikimokyklinio amžiaus vaikų ir 35 priešmokyklinio amžiaus vaikai. Nuo 2022 rugsėjo mėnesio lankė 145 ikimokyklinio ir 36 priešmokyklinio amžiaus vaikai. Lopšelyje-darželyje veikė 9 ikimokyklinio ir 2 priešmokyklinio amžiaus grupės.

Panevėžio lopšelyje-darželyje ,,Diemedis“ 2022 m. nuosekliai bei kokybiškai buvo įgyvendinamas priešmokyklinio, ikimokyklinio ugdymo ir kitos neformaliojo vaikų švietimo programos.

2022-09-01 duomenimis įstaigoje buvo suformuota 11 grupių, ugdyta 174 vaikai, iš jų 139 ikimokyklinio ir 36 priešmokyklinio amžiaus vaikai.

2022 m. įstaigos veikla buvo organizuojama vadovaujantis 2021-2023 m. strateginiu planu (toliau-Strateginis planas) ir 2022 m. veiklos planu, patvirtintu lopšelio-darželio ,,Diemedis“ direktoriaus 2022 m. vasario 22 d. įsakymu Nr. V-23 (toliau-Veiklos planas).

Priešmokyklinis ugdymas organizuojamas vadovaujantis bendrąja priešmokyklinio ugdymo programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779. Parengtas ir įgyvendinamas 2021-2022 m. m. priešmokyklinio ugdymo programos ugdymo planas, patvirtintas direktoriaus 2021 m. rugpjūčio 31 d. įsakymu Nr. V-86

Ikimokyklinis ugdymas organizuojamas įgyvendinant įstaigos Bendrąją ikimokyklinio ugdymo programą ,,Vaikystės takeliais“, patvirtintą lopšelio-darželio direktorės 2022 m. rugpjūčio 26 d. įsakymu Nr. V-68.

Nuo 2022 m. rugsėjo 1 dienos vienam ugdytiniui pritaikyta lopšelio-darželio ,,Diemedis“ ikimokyklinio ugdymo programa ir paruoštas švietimo pagalbos planas, vadovaujantis Panevėžio pedagoginės-psichologinės tarnybos 2021-09-02 pažyma Nr. IVI-99. Nuo 2022 m. lapkričio 21 d. šiam ugdytiniui skirtas mokytojo padėjėjas.

Nuo 2022 m. gruodžio 6 d. įstaigoje dirba specialusis pedagogas.

Nuo 2022 m. sausio 1 d. iki 2022 m. rugpjūčio 31 d. lopšelį-darželį lankė 41 specialiųjų poreikių vaikai, 4 vaikai su dideliais ir 1 su vidutiniais specialiaisiais poreikiais. Nuo 2022 m. rugsėjo 1 d. įstaigą lanko 43 specialiųjų poreikių vaikai, 3 su dideliais ir 1 su vidutiniais specialiaisiais poreikiais. Visi šie vaikai lankė logopedo organizuotas pratybas, ugdymas grupėse buvo vykdomas atsižvelgiant į logopedo rekomendacijas.

2022 m. pavasarį įstaigą pradėjo lankyti 4 Ukrainiečių vaikai, o nuo 2022 m. rugsėjo turime 3 ugdytinius iš Ukrainos.

Lopšelio-darželio vaikams nuo 2022 m. rugsėjo 1 d. buvo sudarytos sąlygos lankyti tėvų lėšomis apmokamus neformaliojo ugdymo būrelius: ,,Rumba“ šokių būrelį, anglų kalbos, robotikos būrelius, krepšinio treniruotes.

Nuo 2022 m. sausio 1 d. lengvatinis 50 % maitinimas buvo taikomas 30 vaikams, 100 % - 8 vaikams, viso – 38 vaikams. Vadovaujantis Lietuvos Respublikos socialinės paramos mokiniams įstatymo nuostatomis visiems priešmokyklinio ugdymo vaikams skiriami nemokami pietūs.

Lopšelis-darželis 2022 m. toliau dalyvauja ES finansuojamoje programoje mokykloms ,,Sveikas maistas-sveikas vaikas“. Vykdoma programa ,,Pienas vaikams, ,,Vaisių vartojimo skatinimo programa“.

Įstaigoje visos grupės turi išmaniuosius televizorius, kurie skirti vaikų ugdomajai veiklai. Vienoje grupėje ir logopedės kabinete yra planšetės, kurios naudojamos vaikų ugdymui. Mokytojos sėkmingai naudoja mobilią išmaniąją lentą. Veikia bevielis interneto ryšys.

**ĮSTAIGOS VYKDYTA VEIKLA IR PASIEKTI REZULTATAI**

Įgyvendinant 2022 metų veiklos planą buvo siekiama visapusiško, pažangaus ugdymo turinio įgyvendinimo, plėtojant STEAM įgūdžius per projektinį patirtinį gamtosauginį mokymą (si), plėtoti vaikų individualias galias, sąlygojančias savęs pažinimą ir gebėjimą išreikšti save, kurti saugią, aktyvinančią ugdymosi aplinką, vykdyti tėvų švietimą ir jų įtraukimą į įstaigos veiklą.

**Pasiekti pirmojo tikslo – Tobulinti ugdymo (si) kokybę, atsižvelgiant į kiekvieno vaiko patirtį, galias, ugdymosi poreikius ir optimalią vaikų raidą.**

**Pirmojo tikslo uždaviniai:**

1.1. Siekti visapusiško, pažangaus ugdymo turinio įgyvendinimo, plėtojant STEAM įgūdžius per projektinį patirtinį gamtosauginį mokymąsi.

1.2. Skatinti pedagogus įgyti naujų ir aukštesnių profesinių kompetencijų, gebėjimo įsivertinti, perimti geriausias ugdymosi praktikas.

1.3. Plėtoti vaikų individualias galias, sąlygojančias savęs pažinimą ir gebėjimą išreikšti save.

Siekiant pirmojo tikslo uždavinių realizavimo šiais metais atnaujinta ikimokyklinio ugdymo programa ,,Vaikystės takeliais“, kurios pagrindinis tikslas tenkinti prigimtinius, kultūros, etninius, socialinius, pažintinius vaikų poreikius.. Ikimokyklinio amžiaus vaikams trijose grupėse tęsiama socialinių-emocinių įgūdžių lavinimo programa ,,Kimochis“.

Nuo 2022 m. rugsėjo 1 d. priešmokyklinis ugdymas vykdomas pagal atnaujintą priešmokyklinio ugdymo programą, kurios tikslas – atsižvelgiant į kiekvieno vaiko patirtį, galias, ugdymosi poreikius, vadovaujantis demokratinėmis vertybėmis, u-tikrinti palankias asmenybės raidos ir ugdymo (si) sąlygas, padėti pasirengti sėkmingai pradėti mokytis mokykloje. Su 12-tos priešmokyklinio amžiaus grupės vaikais buvo vykdoma tarptautinė ankstyvosios prevencijos programa ,,Zipio draugai“,, skirta priešmokyklinio amžiaus vaikų socialiniams įgūdžiams formuoti. Ypatingas dėmesys buvo skiriamas ugdymosi motyvacijos bei saviraiškos palaikymui, individualiems vaikų poreikiams lavinti, STEAM ugdomajam procesui tobulinti, įtraukiant tėvus, socialinius partnerius. Ugdomosios veiklos organizuojamos skatinant vaikų savarankiškumą, smalsumą, aktyvumą, iniciatyvumą.

Vykdyti gamtosauginiai patirtiniai projektai ,,Rūšiuoju-gamtą tausoju“, ,,Nuo mažens mokausi tausoti gamtą“. Priešmokyklinio amžiaus vaikai dalyvavo robotikos centre ,,RoboLabas“ edukacinėje programoje ,,Draugystė ant straublio galo“, respublikinėse varžybose ,,Linksmieji robotukai“, respublikinėse priešmokyklinio amžiaus vaikų konstravimo varžybose ,,Mano draugas robotukas“.

Įgyvendinant antrąjį uždavinį, mokytojai buvo skatinami įgyti naujų ir aukštesnių profesinių kompetencijų. Visiems pedagogams 2022 m. vasario mėn. išpirkta VŠĮ Mokymosi mokykla ilgalaikė programa Besimokančių darželių tinklas (BDT). Programą sudaro 72 ak. valandos, skirtos kvalifikacijos tobulinimui.

2022 m. lapkričio mėn. parašyta ilgalaikė įstaigos kvalifikacijos tobulinimo programa ,,Emocinis intelekto ugdymas-sėkmės garantas ateityje“. 22 mokytojai dalyvavo lektorės V. Juškienės seminare ,,Kaip savo ir kolektyvo emocijas paversti kuriančia jėga?“ ir lektorės L. Laurinčiukienės seminare ,,Kaip susikalbėti ir efektyviai veikti? Vidinės dalykinės komunikacijos modeliai ir būdai“.

IU mokytojai A. Verikienei suteikta ikimokyklinio ugdymo mokytojo eksperto kvalifikacinė kategorija.

Buvo tikslingai vykdomas pedagogų profesinis tobulėjimas: išklausyti 35 kvalifikacijos tobulinimo mokymai, seminarai, 5 mokytojai dalyvavo Tarptautinėse konferencijose, 3 iš jų skaitė pranešimus ir 1 mokytoja paruošė stendinį pranešimą, 22 mokytojų dalyvavo Respublikinėse konferencijose, 5 iš jų skaitė pranešimus.

Dalyvauta Tarptautiniuose projektuose: ,,STEAM – vandens stebuklai žiemą“, ..Jie mieli ir skirtingi, bet ne visi laimingi“, ,,Kartu paskaitykime knygelę“, ,,Daržas ant palangės“, ,,Smalsučių gamtoje“., Tarptautinėje virtualioje ikimokyklinio ir priešmokyklinio amžiaus vaikų kūrybinių darbų parodoje ,,Sniego karalienės karūna“, ,,Lietuva mano širdyje ir lūpose“.

IU mokytoja R. Užusienienė kartu su 7 gr. ugdytiniais dalyvavo Tarptautiniame eTwining projekte ,,Menas padeda pažinti pasaulį“. Projekte dalyvavo Lietuvos, Turkijos ir Portugalijos mokytojai. Projekto metu vaikai susipažino su juos supančia aplinka naudodamiesi pojūčiais, su kitų šalių muzika, šokiais, žaidimais, lavino mąstymą, vaizduotę.

Logopedė V. Šatinskienė, IU mokytojos R. Užusienienė, Z. Krupickienė su ugdytiniais vykdė ilgalaikį tarptautinį projektą ,,Vaiko kelias į gražią kalbą. Laimingas vaikas“. 2022 m. balandžio 22 d. Kretingoje vykusioje tarptautinėje mokslinėje-praktinėje konferencijoje logopedė V. Šatinskienė pristatė mokytojų ir logopedės vestų projekto veiklų aplanką, stendinį pranešimą, metodinę priemonę ,,Emocijų kortelės“, skaitė pranešimą ,,Liečiu, kuriu, atrandu-kalbos žodyną plečiu“.

Dalyvauta Tarptautinėje ikimokyklinio ugdymo įstaigų socialinėje-meninėje akcijoje ,,Mūsų širdys, Tau, Lietuva“, tarptautiniame piešinių konkurse ,,Išgirsti pačią slapčiausią gamtos kalbą“.

Respublikiniame virtualiame ikimokyklinio ir priešmokyklinio ugdymo įstaigų eksperimentų ir bandymų projekte ,,Trispalviai eksperimentai“, respublikiniame olimpinio ugdymo projekte ,,Pupų pėdo olimpiečiai“. Respublikiniuose projektuose: ,,Žiemos mozaika 2022 - sušalusios emocijos“, ,,Flomasterio ir rašiklio transformacija“, ,,Raidės gamtoje“, STEAM projektas ,,Kaip parašyti raidę kitaip“, ,,Lietuva mano lange“, mokytojų, vaikų ir tėvų kūrybinių darbų projektas ,,Mes sveikiname Vilnių“, ,,Skirtukas knygai 2022“, ,,Vaikų Velykėlės“, ,,Tradicinių Užgavėnių kaukių dirbtuvės“. Dalyvavome Respublikiniame ikimokyklinio ugdymo kūno kultūros pedagogų asociacijos RIUKKPA projekte.

Parengtos ir pristatytos priemonės respublikinėje ikimokyklinio ir priešmokyklinio ugdymo mokytojų bei pagalbos specialistų metodinių priemonių parodoje ,,Mokausi pažinti jausmus su Kimochiais“, ,,Pažinkime matematikos pasaulį“.

Dalyvavome respublikiniame kūrybinių darbų plenere po atviru dangumi ,,Gamtos spalvos“.

IU mokytoja J. Ragauskienė dalyvavo ikimokyklinio ir priešmokyklinio amžiaus vaikų kūrybinių darbų konkurse ,,Mano Panevėžys šiandien“. Už vaikų kūrybiškumą, bendruomeniškumą ir meilės gimtajam miestui ir Lietuvai skatinimą mokytoja apdovanota Lietuvos respublikos Seimo nario Deivido Labanavičiaus padėka.

Respublikinės kūrybinių darbų parodos: ,,Labas, raide“, ,,Kuriu laivą, ,,Tai gražumas paukštelių“, ,,Mūsų paukšteliai gražiausi“, ,,Velykų margutis-džiaugsmas vaikučiams“, ,,margučių margutis“, ,,Sportiškas ruduo“, ,,mano miestas-vaiko akimis“, ,,gandro diena darželyje“, ,,Pavasariniai linkėjimai jūsų namams‘, ,,Rudens obuoliukai“, ,,Žibantys Helovino moliūgai“, ,,Mano augintinis“, ,,Aš noriu taikos“, ,,Mano krašto verba“, Padovanok paukšteliui lesyklėlę“, ,,Karpinys Lietuvai“, ,,Mano vaikystės žaislas“, ,,Mes nulipdėm sniego senį“, ,,Lietuvos spalvos lėkštėje“, ,,Laimingi jūros gyvūnai“, ,,Šv. Agotos duonelė“, , Respublikiniame vaikų lopšelių-darželių nuotoliniame festivalyje ,,Šokanti vaikystė“.

Visi mokytojai atliko pedagogo profesinių kompetencijų kasmetinį įsivertinimą.

Mokytojos dalinosi savo gerąja patirtimi dalyvaudamos metodinių priemonių pristatyme ,,Idėjų mugė“. Įstaigos ir miesto pedagogams 13-tas klases pravedė IU mokytoja A. Verikienė ,,Emocijų paletė“, IU moktytoja D. Masiulienė ,,Spalviname pieštukais ir laviname ranką“. Dalyvauta 8-niose 13-tos klasės pamokose. Ikimokyklinio ir priešmokyklinio ugdymo įstaigų respublikinį kūrybinių darbų projektą-parodą ,,Flomasterio ir rašiklio transformacija“ suorganizavo IU mokytojos A. Verikienė ir D. Masiulienė.

IU mokytojos A. Verikienė ir D. Masiulienė dalyvavo Tarptautinėje konferencijoje Vilniuje ,,Žaidžiu, kuriu ir į teatrą jus kviečiu“ ir skaitė pranešimus.

PU mokytoja V. Dargelienė kartu su pavaduotoja D. Baltraniene dalyvavo NŠA organizuojamuose mokymuose ,,Kaip kūrybiškai ir kokybiškai įgyvendinti atnaujintą priešmokyklinio ugdymo programą“. Pagilino teorines žinias apie ankstyvojo ugdymo turinio modeliavimą, ugdymo inovacijų įgyvendinimą bei atliko mokymų programoje numatytas praktines užduotis.

Įgyvendinant trečiąjį uždavinį įstaigoje organizuotos STEAM savaitės veiklos ir projektai. Dalyvauta Respublikinėse iniciatyvose, akcijose, parodose: ,,Atmintis gyva, nes liudija“, VŠĮ ,,Gelbėkime vaikus akcija ,,Ištiesk gerumo ranką‘ pagalba Ukrainos vaikams, ,,Padovanok namus sparnuočiui“. Vykdant akciją ,,Darom-2022“ įstaigoje buvo suorganizuotas edukacinis renginys ,,Žemė-mūsų rankose“.

**Parodos**: Panevėžio E. Mezginaitės bibliotekoje vaikų literatūros skyriuje ,,Žalioji pelėda“ parengta ugdytinių velykinių darbų paroda, Panevėžio miesto ir rajono tautodailininkų asociacijos parodoje ,,Panevėžys žibintų šviesoje“, nuotraukų konkurse-parodoje žurnale ,,Vakaro žvaigždelė“.

**Projektai: ,,**Vaisių ir daržovių puota“, ,,Rūšiuoju-gamtą tausoju|, ,,Nuo mažens mokausi tausoti gamtą“.

**Išvykos:** Į Panevėžio miesto kraštotyros muziejų edukacinę programą ,,Velykų margutis“, Panevėžio biblioteką ,,Žalioji pelėda“ edukacinis spektaklis ,,Grufas“, ,,Mano dantukai ir dantų monstriukai“, pasiklausyti kaip kuriamos pasakos ,,Pasakojimas pagal bežodę knygą“. Į Panevėžio lėlių vežimo teatro spektaklį ,,Raudonkepuraitė ir džiazas“, Į Panevėžio kino teatrą , dailės galeriją, Panevėžio apskrities G. Petkevičaitės-Bitės viešąją biblioteką edukacija ,,Sensoriniai skaitymai“, moksleivių namus edukacinę programą ,,Įdomioji dailė“, Į Panevėžio Bendruomenių rūmus, Studiją ,,Jurgitėlės amatai“. Į Panevėžio gamtos mokyklą, Panevėžio teatrą ,,Menas“, Panevėžio ,,Ąžuolo“ progimnaziją, Į sporto centro lengvosios atletikos maniežą, Į Panevėžio priešgaisrinę gelbėjimo valdybą susipažinti su gaisrininko profesija. Mokydamiesi rūšiuoti ir tausoti gamtą vaikai vyko į prekybos centro ,,NORFA“ taromatą, Į Panevėžio Caritas skyrių, Šv.Juozapo globos namus, Kalėdinė ekskursija su traukinuku siauruku.

**Vykdyti įstaigos renginiai**: ,,STEAM veiklos su sniegu“, rytmetis ,,Eilėraštis Lietuvai“ ir viktorina ,,Tu-mano Lietuva“, skirta Vasario 16-tos dienai paminėti, Užgavėnių rytmetis ,,Ir ištirpo ledo tiltai“, Atvelykio šventė ,,Ridu ridu margučius“, rudenėlio šventė , ,,Tolerancijos savaitė ,,Draugystė“, ,,Draugiškų šypsenų alėja“, šventinis kalėdinės eglutės įžiebimo rytmetis ,,Nykštukų pasaka“. Organizuotos parodos koridoriuose ,,Paukšteliai žiemą“, ,,Mano gimtinė-Lietuva“, ,,Pavasaris bunda“, ,,Žemė- mūsų planeta“, ,,Aš ir mano šeima“, ,,Vasaros spalvos“, piešimo pleneras lauke ,,Piešiu ir eksperimentuoju“, ,,Sveikas, Rugsėjis“, ,,Rudens skraistė“, ,,Nykštukai“, parodos lauke ,,Moliūgų fiesta“, ,,Šeimos tolerancijos namas“, ,,Nykštukai snaigių sūkuryje“.

IU mokytojos A. Šenauskienė ir R. Kisielienė pravedė RIUKKPA projekto organizuojamą renginį įstaigos ugdytiniams ,,Sportas-jėga“.

Priešmokyklinio amžiaus 12 grupės vaikai su PU mokytoja E. Maminskiene dalyvavo sportinėse varžybose ,,Olimpinės viltys“.

Vykdant prevenciją apie saugų eismą ir tinkamą elgesį gatvėje, įstaigoje suorganizuotas susitikimas su Policijos pareigūnais ir kinologais su šunimis Puma ir Dodžu. Priešmokyklinio ir vyresniojo amžiaus vaikams edukacinis užsiėmimas su Amsiumi ir policijos pareigūne.

Paminėta pasaulinė Dauno sindromo diena. Šios dienos tikslas-formuoti teigiamą požiūrį į Dauno sindromą turinčius žmones. Šią dieną 12 grupės vaikai mūvėjo skirtingas kojines, išreikšdami palaikymą ir toleranciją šiems žmonėms.

**Pasiekti antrojo tikslo – Plėtoti lopšelio-darželio bendruomenės bendradarbiavimą siekiant pozityvių santykių ir įstaigos kultūros augimo, uždaviniai:**

2.1. Stiprinti pedagogų ir nepedagoginio personalo pozityvų bendravimą ir profesines kompetencijas.

2.2. Plėtoti bendruomenės veiklą bendradarbiaujant su šeima, socialiniais partneriais.

2.3. Formuoti lopšelio-darželio įvaizdį, savitumą, patirčių sklaidą.

Įgyvendinant pirmąjį uždavinį suorganizuota respublikinė metodinė-praktinė konferencija ,,Šeimos įtrauktis - kokybiško ugdymo garantas“. Pranešimus skaitė: įstaigos direktorė A. Mikolajūnienė ir pavaduotoja D. Baltranienė ,,Šeimos ir mokyklos bendradarbiavimas: iššūkiai ir sprendimai“, PU mokytoja V. Dargelienė, IU mokytojos R.Užusienienė ir A. Verikienė ,,Tėvų ir mokytojų partnerystė“.

Siekiant įsivertinti stipriąsias ir silpnąsias įstaigos sritis 2022 m. kovo mėnesį įstaigoje atliktas Platusis auditas. Rezultatai panaudoti lopšelio-darželio ,,Diemedis“ 2023-2025 m. strateginio plano kūrimui.

Skatinant bendruomenės narių tobulėjimą bendradarbiaujama su socialiniais partneriais, Sudarytos dvi bendradarbiavimo sutartys: su Panevėžio lopšelio-darželio ,,Žvaigždutė“ ir Panevėžio rajono Naujamiesčio lopšelio-darželio ,,Bitutė“ bendruomene. Naujamiesčio lopšelio-darželio mokytojos ir direktorė lankėsi mūsų įstaigoje ir stebėjo IU mokytojos R. Užusienienės veiklą ,,KIMOCHI“ pasaulyje“. Tęsiamas bendradarbiavimas su ,,Ąžuolo“ progimnazija, PU mokytojos V. Dargelienė, G. Aleknienė ir E. Maminskienė aplankė buvusius auklėtinius.

Mūsų įstaigoje lankėsi Marijampolės savivaldybės ikimokyklinio ugdymo įstaigų vadovai pasidalinti gerąja patirtimi įgyvendinant įtraukųjį ugdymą.

Ieškant naujų bendradarbiavimo būdų su tėvais, rugpjūčio mėnesį buvo organizuojamos atvirų durų dienos su tėveliais, tėvai įtraukti į vykdomus projektus: gamino lesyklėles, kūrė paveikslus ir muzikos instrumentus iš antrinių medžiagų, dalyvavo įstaigos talkose, akcijose, šventėse remontavo dviejų grupių miegamuosius. Dalyvavo šeimų sportiniuose renginiuose, Kalėdinėje akcijoje-mugėje ,,Kalėdinis žaisliukas“, Kalėdinio sveikinimo akcijoje ,,Pasveikinkim vieni kitus“, gamino Tolerancijos namelius.

Tėvams nuolat siunčiama aktuali informacija grupėse susitartais būdais ir priemonėmis: elektroniniu dienynu (Mūsų darželis), vaizdo ir garso pokalbiams skirta programa ,,Messenger“. Uždarose socialinio tinklo ,,Facebook“ grupėse, aktuali tėvams informacija įrašoma į USB laikmenas. Aktyviai bendradarbiauta su Panevėžio Visuomenės sveikatos biuru.

Įgyvendinant trečiąjį uždavinį, įstaigoje toliau tęsiamos tradicijos. Siekiant sukurti nuotaiką ugdytiniams ir visai darželio bendruomenei įstaigos 32-ojo gimtadienio proga visos mokytojos sukūrė ir suvaidino spektaklį ,,Tindi rindi riuška“. Gegužės mėnesį suorganizuotos priešmokyklinukų išleistuvės ,,Lik, sveikas, darželi“, mokslo metų uždarymo šventė visiems vaikams ,,Vaikystės šalis“, Rugsėjo pirmosios šventė su Panevėžio lėlių vežimo teatro spektakliu ,,Liūdna linksma pasaka“, vykdyti visų grupių sportiniai renginiai su tėveliais, jau tradicija tapusi Kalėdinė akcija-mugė ,,Kalėdinis žaisliukas“ ir ,,Kalėdinis šeimų paštas“.

IU mokytojos R. Užusienienė ir A.Verikienė dalinosi informacija ir gerąja patirtimi apie įstaigos veikla rašydamos straipsnius portale ,,Švietimo naujienos. Ikimokyklinis ugdymas“: ,,Kalėdų laikotarpiu darželis skatina kurti dekoracijas natūraliomis priemonėmis“, ,,Tėvų įtrauktis - kokybiško ugdymo garantas", ,,Kai gerumui nėra ribų“, ,,Darželio ,,Diemedis“ gimtadienis“, ,,Dalintis gerumu itin malonu“.

Informacija apie ugdomąsias veiklas, vaikų pasiekimus ir pažangą, renginius, svarbiausius veiklą reglamentuojančius dokumentus, nuotraukas, kita svarbi informacija nuolat atnaujinama ir talpinama lopšelio-darželio internetinėje svetainėje.

**Pasiekti trečiojo tikslo- Kurti modernią, aktyvinančią, saugią, estetišką ugdymosi ir darbo aplinką, uždaviniai**:

3.1. Kurti funkcionalią ugdymosi aplinką, atnaujinant ir papildant ją vaikų ugdymosi poreikius atitinkančiomis mokymosi priemonėmis.

3.2. Renovuoti patalpas bei lauko erdves.

3.3. Įsigyti naujo inventoriaus.

Įgyvendinant pirmąjį uždavinį, buvo tęsiamos įstaigos vidaus ir lauko edukacinių erdvių modernizavimas. Mokytojos kartu su tėveliais gamino priemones STEAM veikloms vykdyti, įrengtos 4 naujos smėlio dėžės, nupirkti 2 plastikiniai nameliai ir čiuožykla vaikų žaidimams lauke. Lauko klasei įrengti nupirktas šiltnamis ,,Eko Titan“. Grupės papildytos STEAM stalais, nupirktos priemonės šviesos stalams, sensorinių pojūčių lavinimui.

Nuosekliai ugdant vaikų gamtamokslinę patirtį ir siekiant efektyviau panaudoti turimas žaliąsias lauko aplinkas, prižiūrimas ,,Vaismedžių sodas“ bei dėžės daržovėms, prieskoniams auginti.

Vienai grupei nupirkta planšetė. Grupių edukacinės erdvės praturtintos padovanotais žaislais.

Įgyvendinant antrąjį uždavinį, suremontuota sporto salė, įrengtos lentynos kamuoliams, lankams. Dviejuose grupėse pakeistas linoleumas, vienoje grupėje pakeisti virtuvėlės baldai, suremontuoti dviejų grupių miegamieji. Nupirktas rašomasis stalas ir 5 kompiuterio kėdės. Nupirkti vieno kabineto baldai.

Įgyvendinant trečiąjį uždavinį, Įsigytas naujas inventorius: 65 vnt. antklodžių, 33 vnt. vaikiškų čiužinių, vienos virtuvėlės baldai, sporto salės grindų danga, vienas rašomasis stalas, 5 kompiuterio kėdės; 1 spausdintuvas.

Direktorės pavaduotoja ugdymui Diana Baltranienė

2023-01-09